CELEX: 32016D0529
Language: ro
Date: 2016-03-31 00:00:00
Title: Decizia de punere în aplicare (UE) 2016/529 a Comisiei din 31 martie 2016 de stabilire a contribuției financiare din partea Uniunii pentru cheltuielile suportate de Germania în 2007 pentru finanțarea măsurilor de urgență pentru combaterea bolii limbii albastre [notificată cu numărul C(2016) 1758]

5.4.2016   
            
            
               RO
            
            
               Jurnalul Oficial al Uniunii Europene
            
            
               L 88/30
            
         DECIZIA DE PUNERE ÎN APLICARE (UE) 2016/529 A COMISIEI
   din 31 martie 2016
   de stabilire a contribuției financiare din partea Uniunii pentru cheltuielile suportate de Germania în 2007 pentru finanțarea măsurilor de urgență pentru combaterea bolii limbii albastre
   
      
         [notificată cu numărul C(2016) 1758]
      
   
   (Numai textul în limba germană este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (1), în special articolul 36 alineatul (4),
   întrucât:
   
               (1)
            
            
               Regulamentul (CE) nr. 349/2005 al Comisiei (2) stabilește normele privind plata unei contribuții financiare din partea Uniunii pentru intervențiile de urgență și pentru campania de combatere a anumitor boli ale animalelor menționate în Decizia 90/424/CEE a Consiliului (3). Articolul 7 din regulamentul menționat stabilește documentele care trebuie furnizate de către statul membru care solicită o contribuție financiară din partea Uniunii și termenele pentru transmiterea acestor documente.
            
         
               (2)
            
            
               Decizia 2008/444/CE a Comisiei (4) prevede o contribuție financiară din partea Uniunii care urmează a fi acordată Germaniei pentru costurile suportate de acest stat membru în vederea adoptării unor măsuri de combatere a bolii limbii albastre în 2007, în conformitate cu Decizia 2009/470/CE a Consiliului (5). În consecință, Germaniei i s-a plătit o primă tranșă de 950 000,00 EUR din contribuția financiară a Uniunii.
            
         
               (3)
            
            
               În temeiul Deciziei de punere în aplicare 2011/800/UE a Comisiei (6) s-a plătit o a doua tranșă, de 1 950 000,00 EUR, din contribuția financiară a Uniunii, iar în temeiul Deciziei de punere în aplicare 2014/131/UE a Comisiei (7) s-a plătit o a treia tranșă, de 1 000 000,00 EUR, din contribuția financiară a Uniunii.
            
         
               (4)
            
            
               Prin Decizia 2008/444/CE, s-au îndeplinit cerințele prevăzute în Regulamentul (UE, Euratom) nr. 966/2012 al Parlamentului European și al Consiliului (8), în speță cele de la articolul 84.
            
         
               (5)
            
            
               La 6 iunie 2008, Germania a prezentat Comisiei o cerere oficială de rambursare însoțită de un raport financiar, de documente justificative și de un raport epidemiologic pentru fiecare exploatație în care au fost sacrificate și distruse animale. Cererea de rambursare vizează o sumă de 4 201 179,00 EUR. Cu toate acestea, în urma verificărilor și a controalelor efectuate în cursul auditului la fața locului realizat de serviciul de audit competent, s-a considerat că un cuantum de 239 629,65 EUR nu este eligibil spre rambursare în conformitate cu articolul 5 din Regulamentul (CE) nr. 349/2005.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   (1)   Contribuția financiară a Uniunii la cheltuielile suportate de Germania în 2007 pentru finanțarea măsurilor de urgență pentru combaterea bolii limbii albastre este stabilită la 3 961 549,35 EUR.
   (2)   Soldul contribuției financiare a Uniunii care urmează să fie plătit Germaniei este stabilit la 61 549,35 EUR.
   Articolul 2
   Prezenta decizie se adresează Republicii Federale Germania.
   
      Adoptată la Bruxelles, 31 martie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 189, 27.6.2014, p. 1.
   
      (2)  Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a intervențiilor de urgență și a combaterii anumitor boli ale animalelor menționate în Decizia 90/424/CEE a Consiliului (JO L 55, 1.3.2005, p. 12).
   
      (3)  Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (JO L 224, 18.8.1990, p. 19).
   
      (4)  Decizia 2008/444/CE a Comisiei din 5 iunie 2008 privind o contribuție financiară a Comunității la măsurile de urgență pentru combaterea febrei catarale ovine în Germania în 2007 (JO L 156, 14.6.2008, p. 18).
   
      (5)  Decizia 2009/470/CE a Consiliului din 25 mai 2009 privind anumite cheltuieli în domeniul veterinar (JO L 155, 18.6.2009, p. 30).
   
      (6)  Decizia de punere în aplicare 2011/800/UE a Comisiei din 30 noiembrie 2011 privind o contribuție financiară a Uniunii la măsurile de urgență pentru combaterea bolii limbii albastre în Germania în 2007 (JO L 320, 3.12.2011, p. 49).
   
      (7)  Decizia de punere în aplicare 2014/131/UE a Comisiei din 10 martie 2014 privind o contribuție financiară a Uniunii la măsurile de urgență pentru combaterea bolii limbii albastre în Germania în 2007 (JO L 71, 12.3.2014, p. 18).
   
      (8)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).